Vilkaviškio rajono Vilkaviškio miesto Vilkaviškio rajono Bartninkų Jono

Sporto mokyklos lengvosios atletikos Basanavičiaus mokyklos –

Direktorius klubo prezidentas daugiafunkcio centro direktorius

Algidas Karalius Modestas Saldukaitis Algirdas Žagarskis

**XIX – ojo bėgimo „Jono Basanavičiaus tėviškė (Ožkabaliai) – Bartninkų Jono Basanavičiaus mokykla - daugiafunkcis centras“, skirto Jono Basanavičiaus 168 - osioms gimimo metinėms paminėti**

**NUOSTATAI**

Bėgimas vykdomas **2019 m. lapkričio 23 d**. Dalyviai renkasi Vilkaviškio rajono Bartninkų Jono Basanavičius mokykloje – daugiafunkciame centre iki **11 val**. Į starto vietą dalyviai išvežami 11.15 val. Startas **12.00 val**.

**Dalyvių amžiaus grupės**

Visi dalyviai rungtyniauja **5,9 km**. nuotolyje šiose amžiaus grupėse:

1. Vaikų amžiaus grupė – 2006 m. ir jaunesnės (-i).
2. Jaunučių amžiaus grupė – 2004 m. - 2005 m.
3. Jaunių amžiaus grupė – 2002 m. - 2003 m.
4. Jaunimo amžiaus grupė ­ – 2000 m. - 2001 m.
5. Suaugusiųjų amžiaus grupė – 1980 m.-1999 m.
6. Veteranų amžiaus I grupė – 1969 m. - 1979 m.
7. Veteranų amžiaus II grupė ­– 1968 m. ir vyresnės (-i).

**VYKDYTOJAI**

Bėgimą vykdo Vilkaviškio rajono Bartninkų J. Basanavičiaus mokykla – daugiafunkcis centras, Vilkaviškio rajono Sporto mokykla, Vilkaviškio miesto lengvosios atletikos klubas.

**APDOVANOJIMAI**

Pirmi 250, baigę distanciją, apdovanojami atminimo medaliais. Kiekvienos amžiaus grupės nugalėtojai ir prizininkai apdovanojami sportinėmis taurėmis, diplomais, asmeniniais Lietuvos Respublikos seimo nario Algirdo Butkevičiaus prizais. Pirmi trys vyrai ir moterys, įveikę distanciją, apdovanojami piniginiais prizais: už pirmą vietą – 50 eur., antrą – 40 eur., trečią – 30 eur. Atminimo prizais bus apdovanoti jauniausias ir jauniausia, vyriausias ir vyriausioji bėgimo dalyviai.

**VYKDYMAS**

Už kiekvieno dalyvio sveikatos būklę bėgimo metu organizatoriai neatsako. Visa rizika ir atsakomybė dėl dalyvio sveikatos sutrikimų, sužalojimų ir nelaimingų atsitikimų, atsiradusių dalyvaujant varžybose, tenka pačiam dalyviui. Už nepilnamečių sveikatos būklę atsako tėvai, komandos vadovas arba lydintis asmuo.

**Startinis mokestis vaikams, mokiniams iki 18 m. - 1 Eur, suaugusiems – 2 Eur, kurį reikia sumokėti varžybų dieną atsiimant dalyvių startinius numerius arba iš anksto mokestį pervesti į Vilkaviškio lengvosios atletikos klubo banko sąskaitą LT847181000001700588 AB Šiaulių bankas.**

**ASMENS DUOMENŲ TVARKYMAS**

Kiekvienas, užsiregistravęs (-usi) dalyvis (-ė), registruodamasis (-i) savaime sutinka, kad renginio organizatoriai visas renginio metu padarytas nuotraukas ir filmuotą medžiagą gali laisvai ir be atskiro sutikimo naudoti rinkodaros tikslais. Dalyvių asmens duomenys: vardas, pavardė, gimimo data, ar amžius, lytis, atstovaujamas miestas, ar klubas, pasiektas rezultatas gali būti viešai skelbiami bėgimo rezultatuose internete ir kituose informaciniuose pranešimuose apie šį bėgimą.

Renginio globėjas – Lietuvos Respublikos seimo narys Algirdas Butkevičius.

Išankstinė registracija vykdoma iki 2019-11-22 12:00 val.

Elektroninis paštas **j.basanaviciausbegimas@gmail.com**

Telefonas pasiteiravimui – mobil. +370 618 45770 , +37061636987, faks. 8 342 43236